wickkiey/tamil-wikipedia-chunked huggingface dataset:
# பயோனிச்சியூரசு தமிழென்சிசு

**பயோனிச்சியூரசு தமிழென்சிசு** (*Bionychiurus tamilensis*) என்பது ஓனிச்சியூரிடே என்ற குடும்பத்தினைச் சார்ந்த சிற்றினமாகும். இது ஸ்பிரிங் டெயில்களின் குழு. ஒனிச்சியூரிடே குடும்பத்திலிருந்து 51 பேரினங்களில் 600 சிற்றினங்கள் உள்ளதாகக் கூறப்படுகிறது. இதில் *பயோனிச்சியூரசு* பேரினம் பேரினம், 1996-ம் ஆண்டு போமாரோசுகியால் நிறுவப்பட்டது ஒனைசியுரசு நார்மாலிசின் இளம் உயிரியின் முதல் தோலுரிப்பு இடைப்பருவ உருவியல் அடிப்படையில் வகைப்படுத்தப்பட்டது. பின்னர், வெய்னர் *ஓ.* *நார்மலிசை* அடிப்படையாகக் கொண்ட பாங்கலோபோரசு என்ற புதிய பேரினத்தை நிறுவினார். ஆனால் போமாரோசுகி 1998 இல் பாங்கலோபோரசு என்பது பயனோச்சியூரசு பேரினத்தினை ஒத்தது என அறிவித்தார்.  
*பயோனிச்சியரசு தமிலென்சிசு* என்பது மேற்குத் தொடர்ச்சி மலையில் உள்ள நீலகிரி உயிர்க்கோளக் காப்பகத்தில் நீலமலையில் அண்மையில் கண்டறியப்பட்ட புதிய இனமாகும். இந்தியாவிலிருந்து முதன் முதலாக அறியப்படும் *பயோனிச்சியரசு* சிற்றினம் இதுவாகும். இந்த புதிய சிற்றினம் குறித்த தகவலை மூலக்கூறு ஆய்வுகள் உறுதிப்படுத்துகின்றன.
# லேட்ரோடெக்டசு எரித்ரோமெலசு

***லேட்ரோடெக்டசு எரித்ரோமெலசு** (Latrodectus erythromelas),* விசமுடைய சிலந்தி சிற்றினமாகும். விதவை சிலந்திகள் பொதுவாக அழைக்கப்படும் இச்சிலந்தி லேட்ரோடெக்டசு பேரினத்தினைச் சார்ந்தது. இது இந்தியாவிலும் இலங்கையில் மட்டுமே காணக்கூடியதாகும்.
# லேட்ரோடெக்டசு எரித்ரோமெலசு

## விளக்கம்

பெண் ஆண்களை விட பெரியது. இதனுடைய சராசரி மொத்த நீளம் சுமார் 8.8 மி.மீ. கண்கள் கருப்பு நிறமுடையது, கண்ணின் பகுதியில் கருப்பு-சிவப்பு விளிம்புகளுடன் காணப்படும். கறுப்பு நிற மேலோடு வட்டமானது. நேர்த்தியான முடிகளால் மூடப்பட்டிருக்கும். தலை மார்பு கருப்பு நிறமாகவும், முடிகளால் மூடப்பட்டிருக்கும். தலை மார்பு பகுதியில் முதுகுபுறத்தில், நன்றாகத் தெரியக்கூடிய சிவப்பு பட்டைக் காணப்படும்.
# அராக்னோசர்வர்

**அராக்னோசர்வர்** (*ArachnoServer*) என்பது சிலந்தி நச்சுப்பொருட்களான புரத நச்சுகள் பற்றிய தகவல்களைச் சேமிக்கும் தரவுத்தளமாகும்.  
iஅராச்னோசர்வரில் தகவல்கள் மனித உள்ளீடு முறையில் நிர்வகிக்கப்படுகிறது. இது புரத வரிசை முறை பற்றிய தகவல்களை ஒருங்கிணைக்கிறது. சிலந்தி-விசம் சிக்கலான அமைப்பினைக் கொண்டிருப்பினும், இதன் செயல்பாடு மற்றும் மருந்தியல், நரம்பு மண்டலத்தைக் குறிவைக்கும் சிறிய டை சல்பைட்-பிணைப்பு பெப்டைடுளைச் சார்ந்தது. அதிக ஆற்றல் மற்றும் தேர்ந்தெடுப்புத்திறன் காரணமாக, இந்த பெப்டைடுகள் மருந்தியல் கருவிகள், உயிர்க்கொல்லி மற்றும் மருந்துகளாக உருவாக்கப்பட்டுள்ளன.  
அராச்னோசர்வரின் புதிய பதிப்பில் (v3.0) விசம்-சுரப்பி டிரான்ஸ்கிரிப்டோம்களில் பெப்டைட் நச்சுப் பிரதிகளைத் தானியங்கி முறையில் கண்டறிதல் மற்றும் பகுப்பாய்வு செய்வதற்கான உயிர் தகவல்தொடர்பினையும் அடக்கியுள்ளது.
# சிலந்தி நச்சு

**சிலந்தி நச்சு** என்பது சிலந்திகளால் உற்பத்தி செய்யப்படும் புரதப் பொருட்களாகும். இவை நரம்பின் செயல்பாட்டினைப் பாதிக்கும்நியூரோடாக்சின்களாக செயல்படுகின்றன. பெரும்பாலும் இந்த நச்சுகள் கால்சியம் தடம் வழியாகச் செயல்படும் நரம்பணு தூண்டல்களைத் தடுப்பதாகும்.  
அட்ராகோடாக்சின்கள் எனும் புரத நச்சுக்கள் சோடியம் தடத்தினை திறப்பதன் மூலம் செயல்படுகிறது. சிட்னி புனல்-வலை சிலந்தியின் விசமான டெல்டா-அட்ராகோடாக்சின், மின்னழுத்த-வாயிலான சோடியம் தடங்களைச் செயலிழக்கச் செய்வதன் மூலம் விலங்குகளில் ஆபத்தினை விளைவிக்கின்றன. அட்ராகோடாக்சினின் கட்டமைப்பில் முக்கியமாக பீட்டா பகுதியை உள்ளடக்கியுள்ளது. இது பீட்டா பகுதியிலிருந்து நீண்டு மூன்று மடங்கு கட்டைவிரல் போன்ற நீட்டிப்பு மற்றும் சி-டெர்மினல் சுருளைக் கொண்டுள்ளது. பீட்டா பகுதியில் சிஸ்டைன் முடிச்சு மையக்கரு உள்ளது. (கீவென்டாக்சின் -1 காண்க).
# சப்பான் தேசிய விளையாட்டரங்கம்

**சப்பான் தேசிய விளையாட்டரங்கம்** (Japan National Stadium) முன்னர் இது **புதிய தேசிய விளையாட்டரங்கம்** என அறியப்பட்டது. பல்நோக்கு விளையாட்டுகளை விளையாடும் அரங்கம் ஆகும், பெரும்பாலும் சப்பான் தோக்கியோவில் கால்பந்து போட்டிகள் தொடக்க மற்றும் நிறைவு விழாக்களுக்கான முக்கியமான அரங்கம் ஆகும். 2021 ஆம் ஆண்டில் 2020 கோடைகால ஒலிம்பிக் விளையாட்டுகளின் துவக்க நிகழ்வு மற்றும் தடகள போட்டிகளை நடைபெற்றது.
# வெங்காரை

**வெங்காரை** (*Murraya paniculata*), அல்லது **காட்டுக் கறிவேம்பு** என்பது என்பது தெற்காசியா, தென்கிழக்காசியா, அவுத்திரேலியா என்பவற்றைச் சேர்ந்த உருத்தேசியே (Rutaceae) எனப்படும் குடும்பத்தைச் சேர்ந்த ஒரு சிறிய புதர்த் தாவரமாகும். இதற்குச் சிறிய பட்டையும் ஏழு முட்டை வடிவச் சிற்றிலைகளைக் கொண்ட இலைகளும் உண்டு. இதன் பூக்கள் மல்லிகை போன்ற மணமுள்ளவை. இதன் பழம் முட்டை வடிவில் செம்மஞ்சள் நிறத்தில் இருக்கும். இன் கொட்டை மயிருள்ளதாகும்.
# பெத்தகட்டு திருவிழா

**பெத்தகட்டு** (Peddagattu jathara) அல்லது **கொல்லகட்டு திருவிழா **என்பது தெலங்காணா மாநிலத்தின் சூர்யபேட்டை மாவட்டத்தின் துராஜ்பள்ளி கிராமத்தில் (சூர்யபேட்டை நகராட்சியின் புறநகர்) ஒவ்வொரு 2 வருடங்களுக்கும் மேலாக இறைவன் இலிங்கமந்துல சுவாமிக்கும் சௌதம்மாவுக்கும் பக்தர்களால் நடத்தப்படும் ஒரு திருவிழாவாகும்.  
இங்கு மூலவராக இருக்கும் இலிங்கமந்துல சுவாமி, சிவபெருமானின் அவதாரம் என்று நம்புகின்றனர். மேலும் அவரது சகோதரி - சௌதம்மாவுக்கு ஐந்து நாள் திருவிழாவின் போது பல்வேறு பூஜைகள் வழங்கப்படுகின்றன.  
இத்திருவிழாவில் முதன்மையாக யாதவச் சமூகம் பெருமளவில் பங்கேற்கிறது என்றாலும், தெலங்காணா, ஆந்திரப் பிரதேசம், சத்தீசுகர், மத்தியப் பிரதேசம், மகாராட்டிரா, ஒடிசா, கர்நாடகா, தமிழ்நாடு போன்ற மாநிலங்களிலிருந்து அனைத்து சாதி, மதங்களைச் சேர்ந்தவர்களும் சூர்யபேட்டையிலிருந்து 5 கி.மீ தூரத்தில் உள்ள இடத்திற்கு வருகிறார்கள். திருவிழா காவல்துறையினரால் ஒழுங்கமைக்கப்படுகிறது. மேலும், தன்னார்வலர்களும் உதவுகின்றனர்.  
வரலாற்றின் படி, இந்தத் திருவிழா 16ஆம் நூற்றாண்டிலிருந்து அரசாங்க நிதியுடன் கொண்டாடப்படுகிறது.
# ஜி. சகுந்தலா

**ஜி. சகுந்தலா** (*G. Sakunthala*) (பிறப்பு: ஆகஸ்ட் 19, 1932) ஓர் இந்தியத் திரைப்பட நடிகையாவார். இவர் முக்கியமாக தமிழகத் திரைப்படங்களில் பணியாற்றியுள்ளார். மந்திரி குமாரி, மன்னாதி மன்னன், தாய்க்குப்பின் தாரம் அதே கண்கள், இதய வீணை போன்ற பிரபலமான திரைப்படங்களில் நடித்துள்ளார். 50- 60களின் முற்பகுதியில் தமிழ் திரையுலகில் முன்னணி நடிகைகளில் ஒருவராக இருந்தார். இவர் 150க்கும் மேற்பட்ட படங்களில் நடித்துள்ளார்.  
சகுந்தலா 1932 ஆம் ஆண்டில் தஞ்சாவூர் மாவட்டத்தின் சிதம்பரத்தில் ஒரு இசை வேளாளர் குடும்பத்தில் பிறந்தார்.ம. கோ. இராமச்சந்திரன், சிவாஜி கணேசன், இரா. சு. மனோகர் , எஸ். எஸ். ராஜேந்திரன் ஆகியோருடன் இவர் நாடகங்களில் நடித்துள்ளார்.
# ஜி. சகுந்தலா

## திரைப்பட வாழ்க்கை

"கல்பனா" என்ற இந்தித் திரைப்படத்தில் இவர் நடித்திருந்தாலும், மந்திரி குமாரி (1950) மூலம் தமிழில் அறிமுகமானார் மந்திரி குமாரி படத்தில் எம்.ஜி.ஆருக்கு கதாநாயகியாக நடித்தார். பிறகு, எஸ். எஸ். ராஜேந்திரனுக்கு இணையாக நடித்தார். சின்னதுரை படத்தில் தெ. இரா. மகாலிங்கத்துடன் இரட்டை வேடங்களில் நடித்தார். மு. கருணாநிதி இரு படங்களுக்கும் கதை எழுதினார். இந்த படங்களுக்குப் பிறகு, சகுந்தலாவுக்கு கதாநாயகியாக நடிக்க வாய்ப்பு கிடைக்கவில்லை. நகைச்சுவை நடிகர், துணை கதாபாத்திரம், ஒரு சில படங்களில் நடனம் ஆடுவதற்கான வாய்ப்புகள் மட்டுமே கிடைத்தன. இவர் கிட்டத்தட்ட 150 படங்களில் நடித்துள்ளார். இவரது கடைசி படம் எம்.ஜி.ஆருடன் ஐதய வீனை. அதன் பிறகு இவர் படங்களில் நடிக்கவில்லை.
# ஜி. சகுந்தலா

## விருதுகள்

1963 ஆம் ஆண்டில் தமிழக அரசிடமிருந்து கலைமாமணி விருதைப் பெற்றார்.
# ஜி. சகுந்தலா

## இறப்பு

இவர் நவம்பர் 8, 2004 அன்று தனது 72 வயதில் இறந்தார்.
# ஓடி விளையாடு பாப்பா

***ஓடி விளையாடு பாப்பா*** (*Odi Vilaiyaadu Paapa*) என்பது 1959இல் வெளிவந்த இந்திய தமிழ் மொழித் திரைப்படமாகும். இப்படத்தை முக்தா சீனிவாசன் இயக்கியிருந்தார். இப்படத்தில் எஸ். எஸ். ராஜேந்திரன், சரோஜாதேவி ஆகியோர் முக்கிய கதாபாத்திரங்களில் நடித்திருந்தனர்.
# ஓடி விளையாடு பாப்பா

## நடிகர்கள்

"சாதனைகள் படைத்த தமிழ் திரைப்பட வரலாறு" என்பதிலிருந்து:  
- சுப்பிரமணியனாக எஸ். எஸ். ராஜேந்திரன்
- பாரதியாக சரோஜாதேவி
- பி. கே. பாலசந்திரன்
- ஜி. சகுந்தலா
- கே. மோகன்
- சாந்தி
- சகாதேவன்
- அங்கமுத்து
- எஸ். வி. சகஸ்ரநாமம்
- கே. வரலட்சுமி
# ஓடி விளையாடு பாப்பா

## தயாரிப்பு

படத்தின் தலைப்பு தமிழ் கவிஞன் சுப்பிரமணிய பாரதி எழுதிய கவிதை மூலம் அதன் பெயரைப் பகிர்ந்து கொள்கிறது. இப்படத்தின் இயக்குநர் வி. சீனிவாசன் பின்னர் முக்தா சீனிவாசன் என்று பிரபலமாக அறியப்பட்டார். ஜகத்ஜோதி பிலிம்ஸ் படத்தை தயாரித்தது. கதை மற்றும் வசனங்களை கே. அப்பன்னராஜ் எழுதியுள்ளார். ஒளிப்பதிவை சம்பத் மற்றும் ஈ.என்.பாலகிருஷ்ணன் ஆகியோர் கையாண்டனர். கலை இயக்குநர் அங்கமுத்து, ஆசிரியர் என். ஜி. ராஜன், இசை இயக்குநர் வி.கிருஷ்ணமூர்த்தி, பாடல்களை கம்பதாசன் எழுதியிருந்தார். பாரதியார் இப்படத்தின் பாடலாசிரியராகவும் புகழ் பெற்றார். படத்தின் நீளம் 14,517 அடி (4,425 மீ).
# ஓடி விளையாடு பாப்பா

## ஒலிப்பதிவு

படத்துக்கு வி.கிருஷ்ணமூர்த்தி இசையமைத்தார். பாடல்களைசுப்பிரமணிய பாரதியார் , கம்பதாசன் ஆகிய இருவரும் எழுதியுள்ளனர். பின்னணி பாடகர்கள் சீர்காழி கோவிந்தராஜன், பி.பி.ஸ்ரீனிவாஸ், ராதா ஜெயலட்சுமி, எஸ்.ஜானகி , பி.சுசீலா ஆகியோர் பாடல்களைப் பாடியிருந்தனர்.
# ஓடி விளையாடு பாப்பா

## வெளியீடும் வரவேற்பும்

இந்தப் படம் 1959 ஆம் ஆண்டு செப்டம்பர் 25 அன்று வெளியிடப்பட்டு, வணிக ரீதியாக தோல்வியுற்றது. "நாரதா" என்ற பத்திரிகையின் ஆசிரியர் சீனிவாச ராவ், இயக்குநர் சீனிவாசன் தனது திறமையைக் காட்டுவதற்காக இந்தப் படத்தை இயக்கியதற்காக விமர்சித்தார்.
# கனடாவின் முதல் குடிமக்கள்

**கனடாவின் முதல் குடிமக்கள்** (**First Nations** ( 16-ஆம் நூற்றாண்டில் கனடாவில் ஐரோப்பியர்கள் குடியேறுவதற்கு முன்னர், பல்லாயிரம் ஆண்டுகளாக கனடாவில் தொடர்ந்து வாழும் கனடியப் பூர்வ குடிமக்களே கனடாவின் முதல் குடிமக்கள் ஆவார். இப்பூர்வ குடிமக்களில் செவ்விந்தியர்கள் 60,000 ஆண்டுகளுக்கு முன்னர் வட ஆசியாவிலிருந்து கனடா, அமெரிக்க ஐக்கிய நாடுகள் மற்றும் மத்திய அமெரிக்க நாடுகளில் புலம்பெயர்ந்தனர் என வரலாற்று அறிஞர்கள் கருதுகின்றனர். பூர்வ குடிமக்களின் பண்பாட்டைப் பாதுகாத்தல், அரசியல், கல்வி, மொழி போன்றவற்றை வளர்த்தல், இவர்களுக்கு எதிராக நடக்கும் தாக்குதல்களைத் தடுத்தல் போன்ற விழிப்புணர்வு ஏற்படுத்த, 23 டிசம்பர் 1994 அன்று ஐக்கிய நாடுகள் அவை இயற்றிய தீர்மானத்தின் படி, 1995-ஆம் ஆண்டு ஆகஸ்டு மாதம், 9-ஆம் நாள் அன்று **உலக பூர்வ குடிமக்கள் நாள்** (**International Day of the World’s Indigenous People**) உலகம் முழுவதும் ஒவ்வொரு ஆண்டும் கடைபிடிக்கப்படுகிறது.  
கனடியப் பூர்வ குடிமக்கள் **இன்யூட்** மற்றும் **மெடிஸ்** என்று அழைக்கப்படுகின்றனர். கனடாவின் முதல் குடிமக்கள் ஒன்றாரியோ மற்றும் பிரிட்டிசு கொலம்பியா மாகாணங்களில் அதிகம் வாழ்ந்தனர். கனடாவின் அரசியலமைப்புச் சட்டத்தின் படி, கனடாவின் முதல் குடிமக்களான கனடியப் பூர்வ குடிமக்களை உடல் மற்றும் மன அளவில் கன்டாவின் முதல் குடிமக்களாகப் போற்றப்படுகின்றனர்.
# கனடாவின் முதல் குடிமக்கள்

## கனடாவின் மெட்டி இன முதல் குடிமக்கள்

மெட்டி மக்கள் ஐரோப்பிய பழங்குடி இனத்தவர்களுக்கு பிறந்தவர்கள். குறிப்பாக பிரஞ்ச்ப் பழங்குடியினருக்கு பிறந்தவர்கள். வரலாற்றில் மெட்டி மக்கள் பிரஞ்ச், ஸ்காட்லாந்து நாடுகளில் தோல் வணிக மக்களின் வழித்தோன்றல்கள் ஆவார். மெட்டி மக்கள் மெட்டி பிரஞ்ச் மொழி, கனடிய பிரஞ்ச் மொழி மற்றும் கன்டிய ஆங்கில மொழிகளை இன்றளவும் பேசுகின்றனர்.
# கனடாவின் முதல் குடிமக்கள்

## கனடாவின் மெட்டி இன முதல் குடிமக்கள்

### கனடா காலனியாதிக்கப் போர்கள்

1740-ஆம் ஆண்டுகளில் கனடாவின் நிலத்தை சுரண்டுவதை எதிர்த்து கனடியப் பூர்வ குடிமக்கள், பிராஞ்ச் நாட்டு மற்றும் அதன் 6 கூட்டாளி நாட்டுப் படைகளுடன் பல போர்கள் செய்தனர்.  
1763-ஆம் ஆண்டில் கனடா பூர்வ குடிகள் நிலங்களை ஒப்பந்தம் மூலம் பிராஞ்ச் நாட்டவர்கள் விலை கொடுத்து வாங்கினர். இருப்பினும் பெரும்பாலான பூர்வ குடிமக்களின் நில உரிமை குறித்து இதுவரை தீர்வு எட்டப்படவில்லை
# கனடாவின் முதல் குடிமக்கள்

## கனடாவின் மெட்டி இன முதல் குடிமக்கள்

### அடிமை முறை

1770களில் கனடாவின் முதல் குடிமக்களை பிற பூர்வ குடிகள் அடிமைப்படுத்தி, சமயச் சடங்குகளின் போது பலியிட்டனர்.
.  
கனடாவின் பிராஞ்ச் நாட்டவர்கள் அடிமைப்படுத்திய பூர்வ குடி அடிமைகளை, தங்கள் கூட்டாளி நாட்டவர்களிடம் அன்பளிப்பாகப் பெற்றனர். ஆப்பிரிக்க கருப்பின அடிமைகளை விட கனடாவின் பிராஞ்ச் நாட்டவர்களிடம் கனடா பூர்வ குடிகள் எளிதாக அடிமையாக்கப்பட்டனர்.). கனடாவின் பூர்வ குடிமக்களின் அடிமைப் பெண்களை பிராஞ்ச் நாட்டவர்கள் பாலியல் அடிமைகளாக கொடூரமாக நடத்தினர். 1793-இல் படிப்படியாக பூர்வ குடிகளை அடிமையாக்கும் முறை ஒழிக்கப்பட்டது. மேலும் பிற பகுதிகளிலிருந்து அடிமைகளை கன்டாவிற்கு கொண்டு வரும் முறைக்கு முடிவு கட்டப்பட்டது. ஆனால் ஏற்கனவே கனடாவில் அடிமைகளாக உள்ள குழந்தைகளை மட்டும் 25வது வயதில் அடிமைத் தளையிலிருந்து விடுவிக்கப்பட்டனர். மற்றவர்களை சாகும் வரை அடிமைகளாக வைத்திருந்தனர். 1833-ஆம் ஆண்டில் கனடாவில் அடிமை ஒழிப்புச் சட்டம் கொண்டுவரப்பட்டது. வரலாற்று அறிஞர் மார்சல் டியுடேல் என்பவர் அடிமைகள் குறித்து வைத்திருந்த 4092 ஆவணங்களின் படி, பிராஞ்ச் மற்றும் ஆங்கிலேயேர்களின் கையில் 2692 கனடா பூர்வ குடிமக்கள் மற்றும் 1400 ஆப்பிரிக்க கருப்பின அடிமைகள் இருந்ததாக கூறுகிறார். பூர்வ குடிமக்களுக்கும், பிராஞ்ச் நாட்டவர்களுக்கும் இடையே 31 திருமணங்கள் நடைபெற்றதாக கூறப்படுகிறது.
# கனடாவின் முதல் குடிமக்கள்

## கனடாவின் மெட்டி இன முதல் குடிமக்கள்

### அரசியல் அமைப்புகள்

கனடியப் பழங்குடி மக்களுக்கான தன்னாட்சி அமைப்பில் கல்வி வாரியம், சுகாதார வாரியம் மற்றும் நகராட்சி ஆகிய அமைப்புகளுக்கு தன்னாட்சி அதிகாரம் வழங்கப்பட்டது.  
கனடா பூர்வ குடிமக்களின் முதல் மன்றத்தின் நோக்கம், பூர்வ குடிகளின் உரிமைகள் காத்தல், வழிபாட்டு உரிமை, வழிபாடு மற்றும் சடங்கு செய்யும் உரிமைகளை பாதுகாத்தல் மற்றும் தங்களை கனடாவின் முதல் குடிமக்கள் என்ற உரிமை காத்தல் ஆகும்.
# கனடாவின் முதல் குடிமக்கள்

## மக்கள் தொகை பரம்பல்

20-ஆம் நூற்றாண்டில் கனடாவின் பூர்வ குடிகள் மக்கள் தொகை 10 மடங்காக உயர்ந்துள்ளது. 1900- 1950 ஆண்டுகளுக்கு இடையில் இவர்களின் மக்கள் தொகை 25% மட்டும் உயர்ந்தது. 1960-ஆம் ஆண்டில் சிசு இறப்பு தொகை குறைந்தபடியால், மக்கள் தொகை 161% அளவிற்கு உயர்ந்தது.  
2016-ஆம் ஆண்டின் மக்கள் தொகை கணக்கெடுப்பின் படி, கனடா வின் முதல் குடிமக்களின் மக்கள் தொகை 16,73,785 ஆகவுள்ளது. இது கனடாவின் மொத்த மக்கள் தொகையில் 4.9% ஆகும். கனடாவின் பூர்வ குடிகள் அல்லாதோர் ஆளும் கனடா அரசு, பூர்வ குடிமக்களை நாட்டின் முதல் குடிமக்களாக ஏற்றுச் செய்துகொண்ட ஒப்பதங்கள் மூலம், கனடியப் பழங்குடி மக்கள் வாழ்வதற்கு நகர் புறங்களிலும், கிராமப் புறங்களில் அரசு தனி குடியிருப்பு பகுதிகள் ஒதுக்கியது.
# கனடாவின் முதல் குடிமக்கள்

## கனடா உறைவிடப் பள்ளிகள்

கனடா நாட்டின் முதல் குடிமக்களான கனடியப் பழங்குடி மக்களின் குழந்தைகளை அவர்தம் பெற்றோர்களிடமிருந்து வலுக்கட்டாயமாக பிரித்து, கத்தோலிக்க திருச்சபைகளால் நடத்தப்படும் உறைவிடப் பள்ளிகளில் தங்க வைத்து உணவு, உடை மற்றும் கல்வி வழங்குவதுடன் மட்டுமின்றி, பழங்குடியின குழந்தைகள் தங்கள் தாய் மொழிகளில் பேசுவதை நிறுத்தவும், ஆங்கிலம் பிரஞ்ச் போன்ற மேற்கத்திய மொழிகளில் பேசவும், எழுதவும், படிக்கவும் பயிற்சி 1870 aandu muthal வழங்குகிறது. பொதுவாக பழங்குடியின குழந்தைகளிடமிருந்து தாய் மொழி, வழிபாடு, பண்பாடு மற்றும் நாகரித்தை மறக்கடிக்கவும், பழங்குடியின குழந்தைகளிடம் மேற்கத்திய கல்வி, பண்பாடு மற்றும் நாகரிகத்தை திணிப்பதே இந்த உறைவிடப் பள்ளிகளின் நோக்கம் ஆகும்.  
கனடியப் பழங்குடி குழந்தைகளுக்கான இந்த உறைவிடப் பள்ளிகள் கனடா அரசின் நிதி உதவியுடன் கத்தோலிக்கம் போன்ற கிறித்துவத் திருச்சபைகளால் 1876-ஆம் ஆண்டு முதல் நடத்தப்பட்டது.  
இப்பள்ளியின் நோக்கங்களை மீறிய பழங்குடியின குழந்தைகளை, தங்கள் வழிக்கு கொண்டு வர கடுமை தண்டனைகள் வழங்குவதால், பல குழந்தைகள் இறந்து விடுகின்றனர். அவ்வாறு இறந்த குழந்தைகளை பள்ளிக்கு அருகே சவக்குழிகளில் புதைத்து விடுகின்றனர். மேலும் உறைவிடப் பள்ளிகளில் பழங்குடியின குழந்தைகளை காண அவர்தம் பெற்றோர்களுக்கு அனுமதி மறுக்கப்பட்டதால், தங்கள் குழந்தைகளின் நிலையைப் பெற்றோர்களால் அறிய முடியவில்லை. எனவே பள்ளிக் குழந்தைகளின் பெறோர் இந்த கட்டாய உறைவிடப் பள்ளி முறையை எதிர்த்தனர். உறைவிடப் பள்ளிகளுக்கு பதிலாக, குழந்தைகள் பள்ளி முடிந்த பிறகு வீட்டிற்கு வரும் வகையில் சாதாரண பகல் நேரப் பள்ளிகளை துவக்குமாறு கோரிக்கை வைத்தனர்.ஆனால் கனடா அரசும், கத்தோலிக்கத் திருச்சபைகளும் இக்கோரிக்கையை ஏற்க மறுத்தனர்.}} ஒரு நூற்றாண்டுக்கு மேலாக செயல்பட்ட இந்த உறைவிடப்பள்ளிகளில், 1,50,000 கனடாவின் பூர்வ குடிகளின் குழந்தைகள் தங்கிப் படித்தனர். 1930களில் இந்த உறைவிடப்பள்ளிகளில் பூர்வ குடிமக்களின் 30% குழந்தைகள் படித்தனர். போதிய ஆவணம் இல்லாத நிலையில் இப்பள்ளி வளாகங்களில் இறந்த கனடா பூர்வ குடிகளின் குழந்தைகளின் எண்ணிக்கை 3,200 முதல் 30,000 ஆக இருக்கும் என மதிப்பிடப்பட்டுள்ள்து. பின்னர் பழங்குடியின மகக்ளின் தொடர் போராட்டத்தால், கனடா அரசு இந்த உறைவிடப் பள்ளிகள் செயல்பட அனுமதி மறுத்தது. எனவே இந்த உறைவிடப் பள்ளிகள் செயல்பட்டை 1960 முதல் 1988-ஆம் ஆண்டு வரை படிப்படியாக நிறுத்தப்பட்டது.
# கனடாவின் முதல் குடிமக்கள்

## கனடா உறைவிடப் பள்ளிகள்

### 2021 கனடா பூர்வ குடிகள் உறைவிடப் பள்ளிகளில் பிணக்குழிகள் கண்டுபிடிப்பு

கனடா நாட்டின் பிரிட்டிசு கொலம்பியா, சஸ்காச்சுவான் மற்றும் மானிட்டோபா மாகாணங்களில் கிறித்துவச் சபைகளால் 1863 முதல் 1998-ஆம் ஆண்டு வரை இயங்கிக் கொண்டிருந்த கனடியப் பழங்குடி குழந்தைகளுக்கான உறைவிடப்பள்ளி வளாகங்களின் தரைக்கு அடியில் உள்ள பொருட்களை ஆய்வு செய்யும் திறன் படைத்த ரேடர் கருவிகளைக் கொண்டு மே மற்றும் சூன் 2021 மாதங்களில் ஆய்வு செய்கையில், செவ்விந்தியர் உள்ளிட்ட நூற்றுக்கணக்கான கனடியப் பழங்குடி குழந்தைககளின் எலும்புக் கூடுகள் கண்டுபிடிக்கப்பட்டது. இவ்வாறு பண்பாட்டுப் படுகொலை செய்யப்பட்ட பழங்குடியின குழந்தைகளில் 3 வயது குழந்தைகளும் அடங்கும். கனடாவின் பழங்குடி மக்களை மறைமுகமாக கிறித்துவ மத மாற்றத்திற்காக, பழங்குடி மக்களின் மொழி, பண்பாடு ஆகியவைகளை அழித்து, ஐரோப்பிய பண்பாடு, கிறித்துவச் சமயத்திற்கு வலுக்கட்டாயமாக மாற்றவும் இந்த உறைவிடப் பள்ளிகள் செயல்பட்டது. கனடா அரசு உறைவிடப் பள்ளிகளின் வளாகப் புதைகுழிகளில் மரணித்த 2,800 குழந்தைகளின் பெயர்களை வெளியிட்டுள்ளது.
# கனடாவின் முதல் குடிமக்கள்

## இதனையும் காண்க

- கனடியப் பழங்குடி மக்கள்
- கனடா உறைவிடப் பள்ளிகள்
- 2021 கனடா பூர்வ குடிகள் உறைவிடப் பள்ளிகளில் பிணக்குழிகள் கண்டுபிடிப்பு
- ஐக்கிய அமெரிக்காவிலுள்ள தொல்குடி அமெரிக்கர்
- கனடா நாள்
- அமெரிக்க முதற்குடிமக்கள்
- அமெரிக்க முதற்குடிகளின் மொழிகள்
- இனுவிட்டு
# எஸ். பாலகிருஷ்ணன் (இசையமைப்பாளர்)

**ச. பாலகிருஷ்ணன்** (*S. Balakrishnan* ) (8 நவம்பர் 1948 - 17 ஜனவரி 2019) ஓர் இந்தியத் திரைப்பட இசையமைப்பாளரும், இசை இயக்குநரும் ஆவார். இவர் முக்கியமாக மலையாளத் திரையுலகில் பணியாற்றினார். இரட்டை இயக்குனர்கள் சித்திக்-லாலுடனான தொடர்புக்காக மிகவும் பிரபலமான இவர், 1980களின் பிற்பகுதியிலும் 1990களின் முற்பகுதியிலும் பல பிரபலமான பாடல்களுக்கு இசையமைத்திருந்தார்.
# எஸ். பாலகிருஷ்ணன் (இசையமைப்பாளர்)

## சுயசரிதை

ச. பாலகிருஷ்ணன் கேரளாவின் பாலக்காடு மாவட்டத்தில் சிட்லஞ்சேரியில் சங்கரையா ஐயர் – ராஜம்மாள் தம்பதியருக்கு பிறந்தார். கோயம்புத்தூரில் பொருளாதார வரலாற்றில் இளங்கலை பட்டம் பெற்ற பின்னர் சென்னை சென்று திரைப்படங்களில் பணியாற்றத் தொடங்கினார். 1975ஆம் ஆண்டில் இலண்டன் திரினிட்டி கல்லூரி நடத்திய மேற்கத்திய இசைப் போட்டியில் கலந்து கொண்டு சிறந்த மாணவர் விருதைப் பெற்றார்.  
1975 ஆம் ஆண்டில் குணா சிங், இராஜன்–நாகேந்திரா ஆகியோரிடம் உதவி இசை இயக்குநராக தனது இசை வாழ்க்கையைத் தொடங்கினார். இந்த படத்தின் பாடல்கள் குறிப்பிடத்தக்க வெற்றியைப் பெற்றன. இது பாலகிருஷ்ணனின் வழியை எளிதாக்கியது. சித்திக்-லாலின் *வியட்நாம் காலனி* (1992) வரை அவர்களின் அனைத்து படங்களிலும் பணிபுரிந்தார். சித்திக்-லாலுடன் நான்கு படங்கள் உட்பட 14 படங்களுக்கு இசையமைத்தார். *கிலுக்கம்பேட்டி* (1991), *கிருஹபிரவேசம்* (1992), *இஷ்டமானு நூறு வட்டம்* (1996) ஆகிய படங்கள் இவரது குறிப்பிடத்தகுந்த பிற படங்களாகும்.  
*வியட்நாம் காலனி*க்குப் பிறகு, ஒரு இடைவெளி எடுத்துக்கொண்டு ஒரு சில படங்களுக்கு மட்டுமே இசையமைத்து வந்தார். ஈஸ்ட் கோஸ்ட் விஜயனின் 2011இல் வெளிவந்த *மொஹபத்* என்ற இசை காதல் படத்தின் மூலம் மீண்டும் திரும்ப வந்தார். ஏ. ஆர். ரகுமான் நிறுவிய இசை நிறுவனமான கே. எம். மியூசிக் கன்சர்வேட்டரியில் ரெக்கார்டர், மேற்கத்திய புல்லாங்குழலுக்கான ஆசிரியராகப் பணியாற்றினார்.
# எஸ். பாலகிருஷ்ணன் (இசையமைப்பாளர்)

## இறப்பு

புற்றுநோயுடன் நீண்ட காலம் இருந்த பிறகு , சென்னையிலுள்ள தனது வீட்டில் 2019 ஜனவரி 17 அன்று காலமானார். 70 வயதான இவருக்கு மனைவி இராஜலட்சுமியும், ஸ்ரீவத்சன், விமல் சங்கர் என்ற இரண்டு மகன்கள் இருக்கின்றனர்.
# சித்திக் - லால்

**சித்திக்-லால்** (Siddique–Lal) என்ற இருவரும் ஓர் திரைக்கதை எழுத்தாளர்களும், இரட்டை இயக்குநர்களும் ஆவர். சித்திக் - லால் 1993ஆம் ஆண்டில் இருவரும் பிரிந்தனர். ஆனால் பின்னர் சித்திக் இயக்கிய சில படங்களை லால் தயாரித்து தங்கள் தொடர்பைத் தொடர்ந்தார். லால் இயக்கிய *கிங் லையர்* படத்தை இணைந்து எழுத இருவரும் 2016ஆம் ஆண்டில் இரண்டு தசாப்தங்களுக்குப் பிறகு மீண்டும் இணைந்தனர். இருவரும் இயக்குநர் பாசிலிடம் 1984இல் துணை இயக்குநராக பணியாற்றினர்.  
1993ஆம் ஆண்டு பிரிந்த பிறகு, சித்திக் ஒரு இயக்குநராக தனது வாழ்க்கையைத் தொடர்ந்தார். அதே நேரத்தில் லால் நடிப்பிற்கு மாறினார். பின்னர் தான் நடிக்கும் படங்களைத் தயாரிக்கத் தொடங்கினார். பின்னர் மலையாளத் திரைப்படத்தில் ஒரு குறிப்பிடத்தக்க நடிகராகவும், தயாரிப்பாளராகவும் விநியோகஸ்தராகவும் தன்னை நிலைநிறுத்திக் கொண்டார்.  
சித்திக் பின்னர் லாலின் தயாரிப்பு நிறுவனமான லால் கிரியேஷன்ஸிற்காக *ஹிட்லர்* (1996) , *பிரண்ட்ஸ்* (1999) ஆகிய படங்களை இயக்கினார். பதினாறு ஆண்டுகளுக்குப் பிறகு, *இன் ஹரிஹர் நகர்*, *2 ஹரிஹர் நகர்* (2009) , *இன் கோஸ்ட் ஹவுஸ் இன்* (2010) ஆகியவற்றின் தொடர்ச்சிகளை இயக்கி லால் மீண்டும் இயக்குநராக திரும்ப வந்தார்.
# பி. ஏ. தாமஸ்

**பி. ஏ. தாமஸ்** (*P. A. Thomas*) ஓர் இந்திய திரைப்பட இயக்குநரும், தயாரிப்பாளரும், திரைக்கதை எழுத்தாளரும், நாடகக் கலைஞரும்,மலையாளத் திரைப்படங்களில் நடிக்கும் நடிகரும் ஆவார். இவர் 15க்கும் மேற்பட்ட திரைப்படங்களை இயக்கியுள்ளார். மேலும், 1960கள்-1970களில் 11 திரைப்படங்களைத் தயாரித்திருந்தார். சுமார் 20 திரைப்படங்களில் நடித்தும் உள்ளார். *ஓரல் கூடி கல்லனாயி* (1964), *குடும்பினி* (1964), *போர்ட்டர் குஞ்சலி* (1965), *ஸ்டேஷன் மாஸ்டர்* (1967), *தாமஸ்லீஹா* (1975) போன்றவை இவர் தயாரித்த பிரபலமான திரைப்படங்கள் ஆகும். இவரது திரைப்படங்கள் அனைத்தும் அந்தக் காலத்தின் சமகால சமூகப் பிரச்சினைகளைக் கையாண்டன.
# பி. ஏ. தாமஸ்

## தனிப்பட்ட வாழ்க்கை

இவர், கேரளாவில் புத்தானங்கடி குடும்பத்தில் ஆபிரகாம் -மரியம்மா தம்பதியினருக்கு 22 மார்ச் 1922 அன்று ஞாரக்கலில் பிறந்தார். இடைநிலை படிப்பில் தேர்ச்சி பெற்ற பிறகு, இவர் ஒரு நடிகராக தொழில்முறை நாடக குழுவில் நுழைந்தார். பின்னர் தனது சொந்த நாடகக் குழுவை உருவாக்கி கேரளாவிலும் இந்தியாவின் பிற பகுதிகளிலும் பல நாடகங்களை வழங்கினார். சிறீ ராமா நாயுடு இயக்கத்தில் 1950 ஆம் ஆண்டு வெளிவந்த "பிரசன்னா" என்ற திரைப்படத்தில் இவருக்கு ஒரு பாத்திரம் வழங்கப்பட்டது. அடுத்த ஆண்டு 1951ஆம் ஆண்டில் ஜி. விசுவநாத் இயக்கிய "வனமாலா" படத்தின் நாயகனார். 1951இல் வெளியான *"*வனமாலா" மலையாளத்தின் முதல் கட்டை அடிப்படையாகக் கொண்ட படமாகும். பின்னர் இவர் திரைப்படங்களை இயக்கவும் ஆரம்பித்தார் . மலையாளத்தில் பல வெற்றிகரமான படங்களை இயக்கியுள்ளார். இவர் இயக்கிய பல படங்களின் தயாரிப்பாளராகவும் இருந்தார். இவர் திரேசியா என்பவரை மணந்தார். இத்தம்பதியினருக்கு 3 குழந்தைகள் இருந்தன.
# நிக்கி தம்போலி

**நிக்கி தம்போலி** (*Nikki Tamboli*) (பிறப்பு: ஆகஸ்ட் 21, 1996) ஓர் இந்திய நடிகையாவார். இவர் திரைப்படங்களிலும் தொலைக்காட்சிகளிலும் பணிபுரிகிறார். தமிழில் காஞ்சனா 3 படத்தில் நடித்ததற்காக இவர் அறியப்படுகிறார். 2020ஆம் ஆண்டில், இவர் திரைப்பட நடிகர் சல்மான் கான் வழங்கிய பிக் பாஸ் என்ற இந்தி நிகழ்ச்சியின் பதினான்காவது பருவத்தில் பங்கேற்று இரண்டாவது இடத்தைப் பெற்றார். 2021ஆம் ஆண்டில் இவர் சண்டை அடிப்படையிலான உண்மைநிலை நிகழ்ச்சியான *பியர் பேக்டர்: கத்ரான் கே கிலாடி* பருவம் 11இல் பங்கேற்றார். ஆனால் முதல் வாரத்திலேயே வெளியேற்றப்பட்டார் (13 வது இடம்).
# நிக்கி தம்போலி

## ஆரம்ப கால வாழ்க்கை

தம்போலி 1996 ஆகஸ்ட் 21 அன்று இந்தியாவின் மகாராஷ்டிராவின் அவுரங்காபாத்தில் பிறந்தார்.  
தம்போலி ஒரு விளம்பர மாதிரி நடிகையாக தனது வாழ்க்கையைத் தொடங்கினார். பின்னர் *சீக்கட்டி காடிலோ சித்தகோட்டு* என்ற தெலுங்கு திகில் நகைச்சுவை படத்தில் பூஜா என்ற வேடத்தில் இந்திய திரைப்படத் துறையில் அறிமுகமானார். பின்னர், இவர் நடிகர் ராகவா லாரன்ஸின் தமிழ் அதிரடி திகில் படமான காஞ்சனா 3 இல் திவ்யாவாக நடித்தார்.  
"திப்பாரா மீசம்" (தெலுங்கு) என்ற தனது மூன்றாவது படத்தில், இதில் இவர் மௌனிகாவாக நடித்தார். 2020 ஆம் ஆண்டில், பிக் பாஸ் என்ற இந்தி உண்மைநிலை நிகழ்ச்சியின் பதினான்காவது பருவத்தின் ஒரு போட்டியாளராக நுழைந்தார். இதில் இவர் இரண்டாவது வெற்றியாளாராக முடித்தார். 2021ஆம் ஆண்டில், உண்மை நிலை தொலைக்காட்சி நிகழ்ச்சியான *பியர் பேக்டர்: கத்ரான் கே கில்லாடி* 11இல் பங்கேற்றார். இது கேப் டவுனில் படமாக்கப்பட்டது. இந்நிகழ்ச்சியிலிருந்து முதல் வாரத்திலேயே (13 வது இடத்தில்) வெளியேற்றப்பட்டார்.
# பானர்ஜி (நடிகர்)

**பானர்ஜி** (*Banerjee*) (பிறப்பு **மகந்தி வேணு பானர்ஜி** ) ஓர் இந்திய நடிகராவார். இவர் முதன்மையாக தெலுங்குத் திரைப்படங்களில் பணியாற்றுகிறார். திரைப்படங்களில் 40 ஆண்டுகளுக்கும் மேலான அனுபவம் கொண்ட இவர் உதவி இயக்குநராக தனது வாழ்க்கையைத் தொடங்கினார். பல படங்களில் இவர் நாயகனுக்கு எதிரியாகவும் துணை வேடங்களிலும் நடித்துள்ளார்.
# பானர்ஜி (நடிகர்)

## ஆரம்ப கால வாழ்க்கை

இவர், விசயவாடாவின் கவர்னர்பேட்டையில் பிறந்தார். கொண்டப்பள்ளி கோட்டீசுவரம்மா நடத்திவந்த மாண்டிசோரி குழந்தைகள் பள்ளியில் படித்தார். இவரது தந்தை தகவல் மற்றும் ஒளிபரப்பு அமைச்சகத்தில் ஓர் அதிகாரியாக இருந்தார். அவர் தில்லிக்கு மாற்றப்பட்டதால், இவரும் தில்லியில் சிறிது காலம் தங்கினார். குண்டூரில் உள்ள ஏ.சி கல்லூரியில் இடைநிலைக் கல்வியை முடித்தார். அதன் பிறகு சென்னையில் விடுதி மேலாண்மையில் பட்டம் பெற்றார். பின்னர், இளங்கலை பட்டத்தையும் முடித்தார். பின்னர் விஜயநகரத்தில் உள்ள ஒரு நிறுவனத்தில் கிளை மேலாளராக பணியாற்றினார். இவருக்கு சென்னையில் வசிக்கும் ஒரு மூத்த சகோதரி உள்ளார். இவர் தனது மனைவி மற்றும் மகளுடன் ஐதராபாத்தில் வசித்து வருகிறார்.
# பானர்ஜி (நடிகர்)

## தொழில்

இவர் ஆரம்பத்தில் உ. விசுவேசுவர ராவ் என்பவருடன் படங்களில் பணியாற்றத் தொடங்கினார்.
# பிரவீண் (நடிகர்)

**பிரவீன்** (*Praveen*) தெலுங்குத் திரைப்படங்களில் நடித்து வரும் ஓர் நடிகராவார். *பிரேம கதா சித்ரம்*, *சம்போ சிவன் சம்போ*, *ராம ராம கிருஷ்ண கிருஷ்ணா*, *மிரப்பகாயி*, *கார்த்திகேயா* , *பலே பலே மகாடிவோய்* போன்ற திரைப்படங்களில் நகைச்சுவை வேடங்களில் நடித்து பிரபலமானவர்.
# பிரவீண் (நடிகர்)

## ஆரம்ப கால வாழ்க்கை

ஆந்திரப் பிரதேசத்தின் கிழக்கு கோதாவரி மாவட்டத்தின் அந்தர்வேதி பகுதியைச் சேர்ந்த பிரவீண் பொருளியலில் முதுகலை பட்டம் பெற்றுள்ளார்.
# பிரவீண் (நடிகர்)

## தொழில்

இயக்குநர் ஸ்ரீகாந்த் அடலா இயக்கிய தெலுங்குத் திரைப்படமான *கொத்த பங்காரு லோகம்* (2008) என்ற திரைப்படத்தில் நகைச்சுவை நடிகராக அறிமுகமானார். இப்படத்தில் வருண் சந்தேஷ், சுவேதா பாசு பிரசாத், பிரகாஷ் ராஜ், ராவ் ரமேஷ் போன்ற நடிகர்கள் நடித்திருந்தனர். இந்த படம் இரண்டு நந்தி விருதுகளை வென்றது .  
பிரவீண், *ரவுடி பெலோ*, *அல்லுடு சீனு*, *மொசகல்லகு மொசகாடு*, *ஊப்ரி* (தமிழில் தோழா ) போன்ற படங்களில் நகைச்சுவை வேடங்களில் நடித்துள்ளார்.
# நிக்கோபார் சிட்டுப்பருந்து

**நிக்கோபார் சிட்டுப்பருந்து** (*sparrow hawk*) *அசிப்டெர் பட்லெரி* சிற்றினம் கொன்றுண்ணிப் பறவை குடும்பமான அக்சிபிட்ரிடே<nowiki/>யினைச் சார்ந்தது. இது நிக்கோபார் தீவுகளில் மட்டுமே காணக்கூடிய அகணிய உயிரியாகும். இந்தியா இரண்டு துணை இனங்கள் உள்ளன. இவை அந்தமான் நிக்கோபார் தீவுக்கூட்டத்தின் வடக்கே கார் நிக்கோபாரில் காணப்படுகிறது*. அ. ப. அப்சோலெடசு*, நிக்கோபாரின் மையப் பகுதியான கச்சல் மற்றும் கமோர்டா தீவுகளில் காணப்படுகிறது. பெரிய நிக்கோபார் தீவிலிருந்து பெறப்பட்ட அருங்காட்சியக மாதிரி பின்னர் தவறாக அடையாளம் காணப்பட்ட சின்ன வல்லூறு என்று கண்டறியப்பட்டது.  
இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும். இது வாழிடம் இழப்பால் அச்சுறுத்தப்படுகிறது.
# பச்சை என்கிற காத்து

**பச்சை என்கிற காத்து** (*Pachai Engira Kaathu*) என்பது 2012 ஆம் ஆண்டு வெளியான இந்தியத் தமிழ் நாடகத் திரைப்படம் ஆகும். புதுமுகம் கீரா இயக்கிய இப்படத்தில் வாசகர், தேவதை, துருவன் ஆகியோர் நடித்துள்ளனர். படத்தில் நடித்த நடிகர்களில் பெரும்பாலோர் புதுமுகங்களாவர்.
# பச்சை என்கிற காத்து

## நடிகர்கள்

- பச்சையாக வாசகர்
- தமிழ்செல்வியாக தேவதை
- நவாத்தாக துருவன்
- முரா
- அப்புகுட்டி சரவணன்
# பச்சை என்கிற காத்து

## வெளியீடு

படத்தின் இறுதிகட்டத்தை விமர்சிக்கும் அதே வேளையில் படத்தின் முதல் பாதியையும் இசையையும் *தினமலரின் ஒரு விமர்சகர் பாராட்டினார்.* படத்தின் இரண்டாம் பாதியை விமர்சிக்கும் அதே வேளையில் படத்தின் ஒளிப்பதிவு மற்றும் இசையை *விகடன் பாராட்டியது* படம் வணிக ரீதியாக வெற்றியை ஈட்டவில்லை.
# வடிதட்டு

**வடிதட்டு** அல்லது சிப்பில் அல்லது சிப்பில்தட்டு எனப்படுவது சோற்றுப்பானையில் இருந்து மீதமுள்ள கஞ்சியை வடிக்கப் பயன்படும் துளைகள் கொண்ட ஒரு வகைத் தட்டு.
# வடிதட்டு

## வடிவம்

தட்டின் நடுவில் சற்று குழிவாகவும், கஞ்சியை வடிக்க தட்டின் பாதிப் பரப்பில் மட்டும் துளைகளையும் கொண்டிருக்கும்.
# வடிதட்டு

## பொருள்

இது பெரும்பாலும் உலோகத்தால் (அலுமினியம், துருவேறாத எஃகு) செய்யப்பட்டிருக்கும். எனினும் தமிழ் நாட்டில் சில இடங்களில் மண்ணாலான வடிதட்டும் பயன்படுத்தப்படுகிறது.
# கனடாவின் உண்மை மற்றும் நல்லிணக்க ஆணையம்

**கனடாவின் உண்மை மற்றும் நல்லிணக்க ஆணையம்** (**Truth and Reconciliation Commission of Canada** (**TRC**); கனடா உறைவிடப் பள்ளிகளில் கனடாவின் முதல் குடிமக்களின் குழந்தைகளுக்கு எதிராக நடைபெற்ற துன்புறுத்தல்களின் உண்மைகளை வெளிக்கொணரும் மற்றும் நல்லிணக்கத்திற்கான ஆணையம் ஆகும். 2008 முதல் 2015 முடிய செயல்பட்ட இந்த ஆணையத்தின் தலைமையிடம் கனடாவின் மானிட்டோபா மாகாணத்தின் வினிப்பெக் நகரம் ஆகும். இந்த ஆணையத்தின் விசாரணைகளின் முடிவில் 2015-ஆம் ஆண்டில் கனடாவின் முதல் குடிமக்களின் குழந்தைகளுக்கான உறைவிடப் பள்ளிகளில் நடைபெற்ற பண்பாட்டுத் தாக்குதல்கள், துன்புறுத்துதல்கள், கானாமல் போன குழந்தைகள் மற்றும் இறந்த குழந்தைகள் தொடர்பான பிணக்குகளின் உண்மைத் தன்மைகளை கண்டறிந்து, அரசு கனடியப் பழங்குடிகளுடன் நல்லிணக்கமாக நடந்து கொள்வதற்கு கனடா அரசுக்கு தனது வழிகாட்டும் தீர்வுகளை பரிந்துரைத்தது.  
கனடாவின் உண்மை மற்றும் நல்லிணக்க ஆணையத்தின் பரிந்துரைப்படி, கனடா அரசு பழங்குடியின மக்களுடன் செய்து கொண்ட ஒப்பந்தம் செய்து கொண்டது. ஒப்பந்தப்படி உறைவிடப் பள்ளிகளின் செயல்பாடுகள் 1960 ஆண்டு முதல் 1988-ஆம் ஆண்டு வரை கனடாவில் படிப்படியாக நிறுத்தப்பட்டது.
# கனடாவின் உண்மை மற்றும் நல்லிணக்க ஆணையம்

## பின்னணி

கன்டா நாட்டின் பூர்வ குடிகளான கனடியப் பழங்குடி மக்களின் குழந்தைகளை அவர்தம் பெற்றோர்களிடமிருந்து வலுக்கட்டாயமாக பிரித்து, ஆங்கிலிக்கம் மற்றும் கத்தோலிக்க திருச்சபைகளால் நடத்தப்படும் உறைவிடப் பள்ளிகளில் தங்க வைத்து உணவு, உடை மற்றும் கல்வி வழங்குவதுடன் மட்டுமின்றி, பழங்குடியின குழந்தைகள் தங்கள் தாய் மொழிகளில் பேசுவதை நிறுத்தவும், ஆங்கிலம் பிரஞ்ச் போன்ற ஐரோப்பிய மொழிகளில் பேசவும், எழுதவும், படிக்கவும் பயிற்சி வழங்கப்பட்டது. பொதுவாக பழங்குடியின குழந்தைகளிடமிருந்து தாய் மொழி, வழிபாடு, பண்பாடு மற்றும் நாகரித்தை மறக்கடிக்கவும், பழங்குடியின குழந்தைகளிடம் மேற்கத்திய கல்வி, பண்பாடு மற்றும் நாகரிகத்தை திணிப்பதே இந்த உறைவிடப் பள்ளிகளின் நோக்கமாக இருந்தது. இப்பள்ளிகளின் கட்டுப்பாட்டுகளுக்கு இணங்காத குழந்தைகளை அடித்துக் காயப்படுத்தினர். பள்ளி நிர்வாகம் தங்கள் வழிக்கு வரும் வரை குழந்தைகளுக்கு உணவு மற்றும் நீர் வழங்காது கொடுமைப் படுத்தினர். இக்கொடுமைகளால் பல குழந்தைகள் பசியினாலும், நோயுற்றும் இறந்து போயினர். மேலும் குழந்தைகளை பார்க்க குடும்பத்தாருக்கு அனுமதி வழங்குவதும் இல்லை. இதனால் குழந்தைகளின் பெற்றோர் போராட்டத்தில் ஈடுபட்டனர்.  
கனடியப் பழங்குடி குழந்தைகளுக்கான இந்த உறைவிடப் பள்ளிகள் கனடா அரசின் நிதி உதவியுடன் கத்தோலிக்கம் போன்ற கிறித்துவத் திருச்சபைகளால் 1876-ஆம் ஆண்டு முதல் நடத்தப்பட்டது.  
இப்பள்ளியின் நோக்கங்களை மீறிய பழங்குடியின குழந்தைகளை, தங்கள் வழிக்கு கொண்டு வர கடுமை தண்டனைகள் வழங்குவதால், பல குழந்தைகள் இறந்து விடுகின்றனர். அவ்வாறு இறந்த குழந்தைகளை பள்ளிக்கு அருகே சவக்குழிகளில் புதைத்து விடுகின்றனர். மேலும் உறைவிடப் பள்ளிகளில் பழங்குடியின குழந்தைகளை காண அவர்தம் பெற்றோர்களுக்கு அனுமதி மறுக்கப்பட்டதால், தங்கள் குழந்தைகளின் நிலையைப் பெற்றோர்களால் அறிய முடியவில்லை. எனவே பள்ளிக் குழந்தைகளின் பெறோர் இந்த கட்டாய உறைவிடப் பள்ளி முறையை எதிர்த்தனர். உறைவிடப் பள்ளிகளுக்கு பதிலாக, குழந்தைகள் பள்ளி முடிந்த பிறகு வீட்டிற்கு வரும் வகையில் சாதாரண பகல் நேரப் பள்ளிகளை துவக்குமாறு கோரிக்கை வைத்தனர்.ஆனால் கனடா அரசும், கத்தோலிக்கத் திருச்சபைகளும் இக்கோரிக்கையை ஏற்க மறுத்தனர்.}} ஒரு நூற்றாண்டுக்கு மேலாக செயல்பட்ட இந்த உறைவிடப்பள்ளிகளில், 1,50,000 கனடாவின் பூர்வ குடிகளின் குழந்தைகள் தங்கிப் படித்தனர். 1930களில் இந்த உறைவிடப்பள்ளிகளில் பூர்வ குடிமக்களின் 30% குழந்தைகள் படித்தனர். போதிய ஆவணம் இல்லாத நிலையில் இப்பள்ளி வளாகங்களில் இறந்த கனடா பூர்வ குடிகளின் குழந்தைகளின் எண்ணிக்கை 3,200 முதல் 30,000 ஆக இருக்கும் என மதிப்பிடப்பட்டுள்ள்து.  
பின்னர் பழங்குடியின மக்களின் தொடர் போராட்டத்தால், கனடா அரசு இந்த உறைவிடப் பள்ளிகள் செயல்பட அனுமதி மறுத்தது. எனவே இந்த உறைவிடப் பள்ளிகள் செயல்பட்டை 1960 முதல் 1988-ஆம் ஆண்டு வரை படிப்படியாக நிறுத்தப்பட்டது.
# கனடாவின் உண்மை மற்றும் நல்லிணக்க ஆணையம்

## இதனையும் காண்க

- தேசிய மன்னிப்பு நாள்
- கனடா உறைவிடப் பள்ளிகள்
- கனடாவின் முதல் குடிமக்கள்
- 2021 கனடா பூர்வ குடிகள் உறைவிடப் பள்ளிகளில் பிணக்குழிகள் கண்டுபிடிப்பு
- ஐக்கிய அமெரிக்காவிலுள்ள தொல்குடி அமெரிக்கர்
- கனடா நாள்
- அமெரிக்க முதற்குடிமக்கள்
- அமெரிக்க முதற்குடிகளின் மொழிகள்
- இனுவிட்டு
# சைமன் கே. கிங்

**சைமன் கே. கிங்** (*Simon K. King*) என்பவர் ஓர் இந்திய திரைப்பட இசையமைப்பாளர் ஆவார். இவர் சசியின் *ஐந்து ஐந்து ஐந்து* (2013) படத்தின் வழியாக அறிமுகமானார். மேலும் சத்யா திரைப்படத்தின் "யவ்வானா" என்ற பாடலுக்காகவும், *கொலைகாரன்* படத்தின் பின்னணி இசைக்காகவும் நன்கு அறியப்பட்டார்.
# சைமன் கே. கிங்

## தொழில்

சைமன் கே. கிங் மின் பொறியியலில் பட்டப்படிப்பை மேற்கொண்டபோது கீபோர்டு புரோகிராமராக தனது இசை வாழ்க்கையைத் தொடங்கினார். பின்னர் இவர் இசையமைத்தலில் தனது ஆர்வத்தை வளர்த்துக் கொண்டார். அப்போதிருந்து இவர் விளம்பரங்களுக்கான இசையமைக்கத் தொடங்கினார். அப்போது இவர் பல்வேறு வணிகப் பொருட்களுக்காக 300 க்கும் மேற்பட்ட விளம்பர இசையமைப்புகளில் பணிபுரிந்தார். அதே நேரத்தில் இவர் தமிழ், இந்தி, தெலுங்கு, கன்னடம், மலையாளத் திரைப்படத் துறைகளில் பல இசை இயக்குநர்களுக்கு சுயாதின இசை தயாரிப்பாளராக பணியாற்றினார்.
# சைமன் கே. கிங்

## இசைத்தொகுப்பு தரவுத்திரட்டு

| 2013 | *ஐந்து ஐந்து ஐந்து* | தமிழ் |  |
| --- | --- | --- | --- |
| 2015 | *ஐந்தாம் தலைமுறை சித்த வைத்திய சிகாமணி* | தமிழ் |  |
| 2017 | *சத்யா* | தமிழ் |  |
| 2019 | *கொலைகாரன்* | தமிழ் மற்றும் தெலுங்கு | தெலுங்கில் **கில்லர்** என்று மொழிமாற்றம் செய்யப்பட்டது |
| 2019 | *மார்க்கெட் ராஜா எம்.பி.எஸ்* | தமிழ் |  |
| 2019 | *கான்ராக்ட் /இருவர் ஒப்பந்தம் /இத்தரு* | தெலுங்கு, கன்னடம், தமிழ் | *பின்னணி இசை* மட்டுமே. |
| 2019 | *ராஜபீமா* | தமிழ் |  |
| 2020 | *அசுரகுரு* | தமிழ் | *பின்னணி இசை* மட்டுமே. |
| 2021 | *கபடதாரி* | தமிழ் |  |
| 2021 | *கபடதாரி* | தெலுங்கு |  |
| 2022 | WWW | தெலுங்கு |  |
# நாதன் மகால்

**நாதன் மகால்** (*Nadan Mahal*) என்பது முகலாயப் பேரரசர் அக்பர் ஆட்சியின் போது இருந்த ஒரு துறவியும் லக்னோவின் முதல் ஆளுநருமான சேக் இப்ராகிம் சிசுட்டியின் கல்லறையாகும். வடஇந்தியாவில் உத்தரப்பிரதே மாநிலத்தின் தலைநகரமாக விளங்கும் லக்னோ நகரில் இக்கல்லறை அமைந்துள்ளது. லக்னோ 16 ஆம் நூற்றாண்டிலிருந்து முகலாயப் பேரரசின் ஒரு பகுதியாக இருந்தபோதிலும் 18 ஆம் நூற்றாண்டின் பிற்பகுதியில் அவாத்தின் முசுலீம் நவாப்கள் நகரத்தை தங்கள் தலைநகராக மாற்றியுள்ளனர்.  
விடுதலையின் கல்லறை என்ற பெயராலும் இக்கல்லறை அடையாளப்படுத்தப்படுகிறது. நாதன் மகாலும் அவுரங்கசீப்பால் கட்டப்பட்ட ஆலம்கீர் பள்ளிவாசலும் லக்னோ நகரிலுள்ள மிகப்பழமையான நினைவுச் சின்னங்களாக கருதப்படுகின்றன.
# பாலமுரளி பாலு

**பாலமுரளி பாலு** (*Balamurali Balu*) என்பவர் தமிழ் திரைப்படத்துறையில் பணியாற்றும் ஒரு இசை இயக்குநர் ஆவார்.
# பாலமுரளி பாலு

## ஆரம்ப கால வாழ்க்கை

பாலு தனது இசை வாழ்க்கைக்கு முன்னர், ஜோர்ஜியா தொழில்நுட்பப் பல்கலைக்கழகத்தில் வேதிப் பொறியியலில் முனைவர் படிப்பை முடித்து, 2009 இல் இன்டெல் டெக்னாலஜிஸில் செயல்முறை பொறியாளராக பணியாற்றினார். இவர் பெர்க்லீ இசைக் கல்லூரியின் முன்னாள் மாணவர் ஆவார்.
# பாலமுரளி பாலு

## தொழில்

2017 ஆம் ஆண்டில் விமர்சன ரீதியாக பாராட்டப்பட்ட *பீச்சாங்கை* திரைப்படத்திற்கு இசையமைக்கும் வாய்ப்பைப் பெற்றார். வித்தியாசமான திரைக்கதையின் நகைச்சுவைக்கு வலு சேர்த்ததற்காக இசைக்கு நல்ல வரவேற்பும் பாராட்டும் கிடைத்தது. இத்திரைப்படத்திற்காக இந்திய ரெக்கார்டிங் ஆர்ட்டிஸ்ட் அசோசியேஷன் விருதுகள் 2018 இல் பிராந்திய திரைப்பட பிரிவில் சிறந்த இசை தயாரிப்பாளர் விருதை பெற்றார்.  
2018 இல், கௌதம் கார்த்திக் நடித்த *ஹரஹர மஹாதேவகி* படத்திற்கு இசையமைக்க இயக்குநர் சந்தோஷ் பி. ஜெயக்குமாருடன் பாலு கைகோர்த்தார். குறிப்பாக "ஹர ஹர மஹாதேவகி" என்ற தலைப்பு பாடல் மிகுந்த புகழ்பெற்றதால் இந்த இசை அதிக கவனத்தை ஈர்த்தது. *ஹர ஹர மஹாதேவகி* யின் வெற்றியுடன், பாலு வெற்றிப்படமான *இருட்டு அறையில் முரட்டு குத்து*, படத்தின் வழியாக ஜெயக்குமார் மற்றும் கௌதம் கார்த்திக் ஆகியோருடனான கூட்டணியில் அவர்களின் இரண்டாவது படத்திலும் தொடர்ந்தார். பின்னர் தனிமனித வரலாற்றுப் படமான டிராபிக் ராமசாமி வாழ்க்கையை அடிப்படையாகக் கொண்ட *ராபிக் ராமசாமி* படத்திற்கு இசையமைத்தார். அதன்பிறகு, தெலுங்கு படமான பலேமகோடியின் மறுஆக்கமான ஆர்யா தடித்த *கஜினிகாந்த்* படத்தின் வழியாக மூன்றாவது முறையாக ஜெயக்குமாருடன் பாலு இணைந்தார்.  
2019 இல், *இருட்டு அறையில் முரட்டு குத்து* படத்தின் தெலுங்கு மறு ஆக்கமான *சிக்கடி கடிலோ சித்கொடுடுவுக்கு* பாலு இசையமைத்தார், இதன் வழியாக இவர் தெலுங்குத் திரைப்படத் துறையில் அறிமுகமானார்.
# பாலமுரளி பாலு

## மற்ற வேலைகள்

பாலு தனது ஆல்பங்களான ராப் ஸ்மாஷ் மற்றும் வில்லுப்பாட்டு ஆகியவற்றில் இசை தயாரிப்பாளரான லேடி காஷுடன் இணைந்து பணியாற்றியுள்ளார். சென்னையில் சோனிக் பிரோ ஸ்டுடியோஸ் என்ற இசை பதிவகத்தையும் வைத்திருக்கிறார்.
# பாலமுரளி பாலு

## இசைத்தொகுப்பு தரவுத்திரட்டு

| 2016 | *மதியால் வெல்* | வெளிவராத படம் |  |
| --- | --- | --- | --- |
| 2017 | *பீச்சாங்கை* | சிறந்த இசை தயாரிப்பாளர் (IRAA விருதுகள் - 2018) | தயாரிப்பிற்குப்பின் |
| 2020 | *தட்றோம் தூக்றோம்* | } |  |
# பிந்தேசுவர் பதக்கு

**பிந்தேசுவர் பதக்கு** (*Bindeshwar Pathak*) என்பவர் இந்தியச் சமூகவியலாளர் மற்றும் சமூக தொழில்முனைவோர் ஆவார். மனித உரிமைகள், சுற்றுச்சூழல் சுகாதாரம், பாரம்பரியமற்ற எரிசக்தி ஆதாரங்கள், கழிவு மேலாண்மை மற்றும் கல்வி மூலம் சமூக சீர்திருத்தங்களை மேம்படுத்துவதற்காகச் செயல்படும் இந்தியாவைத் தளமாகக் கொண்ட சமூக சேவை அமைப்பான சுலாப் பன்னாட்டு நிறுவனத்தினை நிறுவியவர் ஆவார். இவர் இந்திய இரயில்வேயின் தூய்மை இந்தியாவின் இரயில்வேயின் தூதராக உள்ளார். இவரது பணியில் சுகாதாரம் மற்றும் சுகாதாரம் துறையில் இவரது முன்னோடி சேவை குறிப்பிடப்படுவதாக உள்ளது. சுலாப் பன்னாட்டு நிறுவனத்தில் இவரது செயல்பாடுகளுக்காக பல்வேறு தேசிய மற்றும் சர்வதேச விருதுகளைப் பெற்றுள்ளார். இவர் 2017ஆம் ஆண்டிற்கான பொது நிர்வாகம், கல்வியாளர்கள் மற்றும் நிர்வாகத்தில் சிறந்து விளங்கியவர்களுக்கு வழங்கப்படும் லால் பகதூர் சாசுதிரி தேசிய விருதினைப் பெற்றார். 1991ஆம் ஆண்டில் இந்தியாவின் மூன்றாவது மிக உயர்ந்த குடிமை விருதான பத்ம பூசண் விருதினை இந்திய அரசு இவருக்கு வழங்கியது.
# பிந்தேசுவர் பதக்கு

## கல்வி

பிந்தேசுவர் பதக்கு பனாரசு இந்து பல்கலைக்கழகத்தில் 1964இல் சமூகவியலில் பட்டம் பெற்றார். இவர் 1980இல் முதுகலைப் பட்டத்தையும், 1985இல் முனைவர் பட்டத்தினைப் பாட்னா பல்கலைக்கழகத்தில் பெற்றார். சிறந்த எழுத்தாளரும் பேச்சாளருமான பதக் பல புத்தகங்களை எழுதியுள்ளார். இவற்றில் மிகவும் பிரபலமானவை *சுதந்திரத்திற்கான சாலை* ஆகும். உலகம் முழுவதும் சுகாதாரம், தூய்மை மற்றும் சமூக முன்னேற்றம் குறித்த மாநாடுகளில் பங்கேற்றுள்ளார்.
# பிந்தேசுவர் பதக்கு

## சுகாதாரம் மற்றும் சுகாதாரத்திற்கான இயக்கம்

1968ஆம் ஆண்டில் பீகார் காந்தி நூற்றாண்டு கொண்டாட்டக் குழுவின் பாங்கி-முக்தி (தோட்டக்காரர்களின் விடுதலை) கலத்தில் சேர்ந்தபோது தோட்டக்காரர்களின் அவல நிலையை முதலில் புரிந்து கொண்டார். அந்த நேரத்தில், பதக், தனது முனைவர் பட்ட ஆய்வின் பகுதியாகத் தோட்டி குடும்பங்களுடன் வாழ்ந்தும் இந்தியா முழுவதும் பயணம் செய்தும் தரவுகளைச் சேகரித்தார். இந்த அனுபவத்தின் காரணமாகத் தோட்டக்காரர்களிடம் அனுதாபம் காட்டுவது மட்டுமல்லாமல், துப்பரவு பணியாளர்களிடம் மனிதாபிமானமற்ற நம்பிக்கையிலும், நவீன இந்தியச் சமுதாயத்தில் இறுதியில் அழிவுகரமான தாக்கத்தை ஏற்படுத்தும் என்பதால் தீவிர நடவடிக்கைகளில் இறங்கினார். இவர் இந்திய தேசிய காங்கிரசில் பாகல்பூரின் நாடாளுமன்ற உறுப்பினராகத் தேர்ந்தெடுக்கப்பட்டார்.  
பதக், தொழில்நுட்ப கண்டுபிடிப்புகளை மனிதாபிமான கொள்கைகளுடன் இணைத்து 1970இல் சுலாப் பன்னாட்டுச் சமூக சேவை அமைப்பை நிறுவினார். மனித உரிமைகள், சுற்றுச்சூழல் சுகாதாரம், மரபுசாரா எரிசக்தி ஆதாரங்கள், கழிவு மேலாண்மை மற்றும் சமூக சீர்திருத்தங்களைக் கல்வி மூலம் மேம்படுத்த இந்த அமைப்பு செயல்படுகிறது. இந்த அமைப்பில் 50,000 தொண்டர்கள் உள்ளனர். இவர் சுலாப் கழிவறைகளை நொதித்தல் ஆலைகளுடன் இணைப்பதன் மூலம் உயிர்வளி உருவாக்கத்தைப் புதுமையாகப் பயன்படுத்தினார். இவர் மூன்று தசாப்தங்களுக்கு முன்னர் வடிவமைத்த, சுலாப் கழிவறை இப்போது அவை உலகெங்கிலும் வளரும் நாடுகளில் சுகாதாரத்திற்கான தீர்வாக மாறி வருகின்றன. பதக்கின் திட்டத்தின் தனித்துவமான அம்சங்களில் ஒன்று, துர்நாற்றம் இல்லாத உயிர்வளியினை உற்பத்தி செய்வதோடு மட்டுமல்லாமல், பாஸ்பரஸ் நிறைந்த சுத்தமான நீரையும், கரிம எருவின் முக்கிய அங்கங்களாக இருக்கும் பிற பொருட்களையும் இது வெளியிடுகிறது. இவரது துப்புரவு இயக்கம் தூய்மையை உறுதி செய்கிறது மற்றும் பசுமை இல்ல வாயு வெளியேற்றத்தைத் தடுக்கிறது.
# பிந்தேசுவர் பதக்கு

## அங்கீகாரம்

பிந்தேசுவர் பதக்கின் சமூக சேவையினைப் பாராட்டி இந்திய அரசு இவருக்குப் பத்ம பூசண் விருதினை வழங்கியது. 2003ஆம் ஆண்டில், இவரது பெயர் குளோபல் 500 ரோல் ஆப் ஹானரில் சேர்க்கப்பட்டது . பிந்தேசுவர் பதக்கு *எனர்ஜி குளோப்* விருதையும், மற்றும் சிறந்த செயல்முறைக்கான துபாய் சர்வதேச விருதையும் பெற்றார். ஸ்டாக்ஹோம் நீர் பரிசு இவருக்கு 2009ஆம் ஆண்டில் வழங்கப்பட்டது. ஜூன் 2013 இல், உலக சுற்றுச்சூழல் தினத்திற்கு முன்னதாக பாரிசில் உள்ள பிரான்சு செனட்டின் லெஜண்ட் ஆஃப் பிளானட் விருதையும் பெற்றார். போர்ட் லூயிஸில் 4வது உலக போஜ்புரி சம்மேளத்தில் இவருக்கு அந்தராஷ்டிரிய போஜ்புரி சம்மன் விருது வழங்கப்பட்டது.  
ஜனவரி 2011இல், இங்கிலாந்தில் உள்ள கேம்பிரிச்சுப் பல்கலைக்கழகத்தின் விவாத சமுதாயமான *தி கேம்பிரிட்ஜ் ஒன்றியத்தில்* சொற்பொழிவை நிகழ்த்த பதக்கு அழைக்கப்பட்டார். இவரது சொற்பொழிவு மாணவர்களிடமிருந்து நல்ல வரவேற்பைப் பெற்றது. பதக்கு, மாணவர்களைத் துப்புரவுத் துறையில் தன்னார்வப் பணியாளர்களாக சேவையாற்றச் வருமாறு வலியுறுத்தினார்.  
2014 ஆம் ஆண்டில், "சமூக மேம்பாட்டுத் துறையில் சிறந்து விளங்கியதற்காக "சர்தார் படேல் பன்னாட்டு விருது வழங்கப்பட்டது.  
ஏப்ரல் 2016இல், நியூயார்க் நகர தந்தையான பில் டி ப்ளாசியோ 14 ஏப்ரல் 2016 ஐ *பிந்தேசுவர் பதக்கு தினமாக* அறிவித்தார்.  
பிரதமர் நரேந்திர மோதியின் வாழ்க்கை குறித்த பதக்கு எழு *தி மேக்கிங் ஆப் எ லெஜண்ட்* என்ற புத்தகம் 12 ஜூலை 2017 அன்று புது தில்லியில் வெளியிடப்பட்டது.  
2017ஆம் ஆண்டு நடைபெற்ற 8வது வருடாந்திர இந்தியா தலைமைத்துவ மாநாட்டில், இந்திய விவகார சமூக சீர்திருத்தவாதி என்று பெயரிடப்பட்டார். ஜூன் 2018இல் யப்பானின் தோக்கியோவில் நிக்கி இன்க் கலாச்சாரம் மற்றும் சமூக அமைப்பின் நிக்கி ஆசியா பரிசை பெற்றார்.
# பிந்தேசுவர் பதக்கு

## மறைவு

15 ஆகஸ்டு 2023 அன்று உடல்நலக் குறைவால் பிந்தேஷ்வர் பதக் தமது 80வது அகவையில் மறைந்தார்.
# பி. ஆர். சிவா

**பி. ஆர். சிவா** (*P. R. Siva*) என்பவர் புதுச்சேரி ஒன்றிய சட்டப் பேரவையின் சுயேச்சை சட்டமன்ற உறுப்பினர் ஆவார். இவர் புதுச்சேரி காரைக்கால் மாவட்டத்தில் உள்ள திருநள்ளாறு சட்டமன்றத் தொகுதியிலிருந்து புதுச்சேரி சட்டப் பேரவை உறுப்பினராகத் தேர்ந்தெடுக்கப்பட்டார். இவர் 2021-இல் நடைபெற்ற புதுச்சேரி சட்டப் பேரவைத் தேர்தலில் பாரதிய ஜனதா கட்சி வேட்பாளரான எஸ் ராஜசேகரனை 1,380 வாக்குகள் வித்தியாசத்தில் தோற்கடித்தார்.
# ஜார்ஜ் லேடிமர் பேட்சு

**ஜார்ஜ் லேடிமர் பேட்சு** (George Latimer Bates)(மார்ச் 21, 1863, அபிங்டன், இலினொய், அமெரிக்க ஐக்கிய நாடுகள்- ஜனவரி 31, 1940 செம்ஸ்ஃபோர்ட் ஐக்கிய இராச்சியம்), எல்எல். டி., எம்பிஓயு என்பவர் அமெரிக்க இயற்கை ஆர்வலர் ஆவார்.  
பேட்சு காலேசுபர்கில் உள்ள நாக்சு கல்லூரி, மற்றும் சிகாகோ தியோலோஜிகல் செமினரில் கல்வி பயின்றார். இவர் 1895ல் மேற்கு ஆப்பிரிக்கா சென்று தென்கிழக்கே கமரூனில் வாழ்ந்தார். அங்குப் பண்ணை ஒன்றினை நிர்வகித்து வந்தார். இவர் தனது பயணங்களின் போது சேகரித்த இயற்கை வரலாற்று மாதிரிகளை இலண்டனில் உள்ள இயற்கை வரலாற்று அருங்காட்சியகத்திற்கு அனுப்பினார்.  
1928இல் பேட்சு இங்கிலாந்துக்குச் சென்றார். அங்கு இவர் *மேற்கு ஆப்ரிக்காவின் பறவைகள் கையேடு* எனும் புத்தகத்தினை எழுதினார் (1930). இவர் அரபு மொழியைக் கற்றபின் 1934இல் அரேபியாவுக்குச் சென்று அரேபியாவின் பறவையியல் நூலைப் படித்தார். இவர் நூலாக அரபியேப் பறவைகள் குறித்து வெளியிட முடியவில்லை என்றாலும் அராபிய பறவைகள் பலவற்றை ஆவணப்படுத்தினார். இவரின் வெளியிடப்படாத *அரேபியாவின் பறவைகள்* பற்றிய கையெழுத்துப் பிரதியானது ரிச்சர்ட் மெனெர்ட்ஜேகனால் பயன்படுத்தப்பட்டது.
# ஜார்ஜ் லேடிமர் பேட்சு

## புகழ்

ஆப்பிரிக்கப் பாம்பின் ஒரு வகைக்கு, *ராம்னோபிசு பேட்சி* என இவரது நினைவாக பெயரிடப்பட்டது. மூன்று வகையான ஆப்பிரிக்க நீர்நில வாழ்வன வான *ஆசுடிலோசுடெர்னசு* *பேட்சி*, *பெரைரைனோபட்ராச்சசு பேட்சி*, மற்றும் நெக்டோஃப்ரைன் பேட்சி உள்ளிட்ட இருபது பறவைகள் மற்றும் நான்கு பாலூட்டிகள் இவரது நினைவாகப் பெயரிடப்பட்டுள்ளன.
# தீ. கு. நரேந்திரன்

**தீகே குருப்பதே நரேந்திரன்** (*T. C. Narendran*)(24 பிப்ரவரி 1944 - 31 டிசம்பர் 2013) என்பவர் இந்தியப் பூச்சியியல் வல்லுநர் ஆவார். இவர் ஒட்டுண்ணி குளவிகள் வகைப்பாட்டியல் வல்லுநர் ஆவார். இக்குளவிகள் பெருங்குடும்பம் கெலாசிடோயிடியாவினைச் (கைமனாப்பிடிரா) சார்ந்தது.  
நரேந்திரன் ஜானகியம்மாள் தேசிய வகைப்பாட்டியலுக்கான தேசிய விருதினை 2004ஆம் ஆண்டு பெற்றார். பெங்களூரில் உள்ள இந்திய அறிவியல் கழகம் (IASc) மற்றும் சென்னையில் உள்ள இந்தியப் பூச்சியியல் கழகத்தின் உறுப்பினராக இருந்தார்.  
இவரது பெரும்பாலான ஆய்வு வெளியீடுகள் கிழக்கத்திய கெல்சிடே (1989), இந்தியத் துணைக்கண்டத்தின் (1994) மற்றும் இந்தோ-ஆத்திரேலிய தோரிமிடே & யூரிடோமிடே (1999) ஆகும். இவர் அறிவியல் சார்ந்த ஆய்வு பத்திரிகைகளில் 300க்கும் மேற்பட்ட ஆராய்ச்சிக் கட்டுரைகளில் 700க்கும் மேற்பட்ட புதிய உயிரினங்களையும் 50 புதிய சிற்றினங்கள் குறித்தும் விவரித்துள்ளார். நரேந்திரன் கோழிக்கோடு பல்கலைக்கழகத்தில் வாழ்நாள் முழுவதும் பணியாற்றியதன் விளைவாக இந்தியாவில் அதிக எண்ணிக்கையிலான வகைப்பாட்டியல் நிபுணர்களுக்குப் பயிற்சி அளித்துள்ளார்.  
இவர் 31 டிசம்பர் 2013 அன்று 69 வயதில் மாரடைப்பால் இறந்தார்.
# தீ. கு. நரேந்திரன்

## முக்கிய வெளியீடுகள்

- 1974. Oriental Brachymeria. Department of Zoology, University of Calicut, Kerala, India.
- 1989. Oriental Chalcididae (Hymenoptera: Chalcidoidea). Zoological Monograph. Department of Zoology, University of Calicut, Kerala, India. 441pp.
- 1994. *Torymidae and Eurytomidae of Indian subcontinent*. University of Calicut, Kerala, India. 500pp.
- 1999. *Indo-Australian Ormyridae (Hymenoptera: Chalcidoidea)*. Privately published. iii + 227 pp.
- 2007. Indian Chalcidoid Parasitoids of the Tetrastichinae (Hymenoptera: Eulophidae). Occasional Paper No. 272, Zoological Survey of India, Kolkata. vi + 390pp.
# அய்யம்பாளையம் ஊராட்சி

**அய்யம்பாளையம் ஊராட்சி** (*Ayyampalayam Gram Panchayat*), தமிழ்நாட்டின் திருவண்ணாமலை மாவட்டத்தில் உள்ள திருவண்ணாமலை வட்டாரத்தில் அமைந்துள்ளது. இந்த ஊராட்சி, திருவண்ணாமலை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3823 ஆகும். இவர்களில் பெண்கள் 1890 பேரும் ஆண்கள் 1933 பேரும் உள்ளனர்.
# இராமேஷ்வர் நாத் காவ்

**இராமேஷ்வர் நாத் காவ்** அல்லது **ஆர். என். காவ்** (**Rameshwar Nath Kao**) (10 மே 1918 – 20 சனவரி 2002) இந்தியாவின் 1968-இல் நிறுவப்பட்ட வெளிநாட்டு உளவு நிறுவனமான ஆராய்ச்சி மற்றும் பகுப்பாய்வு அமைப்பின் முதல் செயலாளர் ஆவார். இவர் இதன் அமைப்பின் தலைவராக 1968 முதல் 1977 முடிய தலைவராக செயல்பட்டார். இவரது முயற்சியில் சிறப்பு எல்லைப்புறப் படை மற்றும் வானூர்தி பரப்பு ஆராய்ச்சி மையம் மற்றும் இந்தியாவிற்கு எதிரான பயங்கரவாதிகளை எதிர்க்க மற்றும் தடுக்க 1980-இல் தேசிய பாதுகாப்புப் படையை நிறுவுவதற்கு இந்திய அரசுக்கு ஆலோசனை கூறினார்.முன்னர் இவர் இந்திய உளவுத்துறையில் இருந்தார்.
# சிறீ விஷ்ணு

**சிறீ விஷ்ணு** (Sree Vishnu) (பிறப்பு உ**ருத்ரராஜு விஷ்ணுவர்தன்** ; 29 பிப்ரவரி 1984) தெலுங்குத் திரைப்படங்களில் பணியாற்றும் ஓர் இந்திய நடிகராவார். சிறு சிறு வேடங்களில் தோன்றிய பிறகு, விஷ்ணு *பிரேமா இஷ்க் காதல்* (2013) என்ற படத்தில் நடித்தார். பின்னர் இவர் *செகண்ட் ஹேண்ட்* (2013), *அப்பட்லோ ஒகடுண்டேவாடு* (2016) போன்ற படங்களில் தோன்றினார். 2018ஆம் ஆண்டில், *உன்னதி ஒகேட்டே ஜிந்தகி* (2017) படத்திற்காக சிறந்த துணை நடிகருக்கான தென்னிந்திய சர்வதேசத் திரைப்பட விருதுக்கு பரிந்துரைக்கப்பட்டார்.
# சிறீ விஷ்ணு

## ஆரம்ப கால வாழ்க்கை

சிறீ விஷ்ணு ஆந்திராவின் கிழக்கு கோதாவரி மாவட்டத்தில் உள்ள அந்தர்வேதிபாலத்தில் பிறந்தார். இவர் விசாகப்பட்டினத்தின் காந்தி மேலாண்மை தொழில்நுட்ப நிறுவனத்தில் இளங்கலை வணிக மேலாண்மை பட்டம் பெற்றார். 2006 ஆம் ஆண்டு வரை ஐதராபாத்தில் இணையத்தள வடிவமைப்பாளராகப் பணியாற்றினார். அதன் பிறகு இவர் திரைப்படத் தொழிலில் ஈடுபட தனது பணியை விட்டுவிட்டு உதவி இயக்குநரானார்.  
கல்லூரியில் இருந்தபோது இவர் நாடகக் குழுவில் உறுப்பினராக இருந்தார். இவர் 19 வயதுக்குட்பட்ட ஆந்திரப் பிரதேச துடுப்பாட்ட அணிக்காக விளையாடியுள்ளார். விஷ்ணு சக நடிகர் நர ரோகித்தின் நண்பராவார். மேலும், அவருடன் பல படங்களில் இணைந்து பணியாற்றியுள்ளார்.
# சிறீ விஷ்ணு

## தொழில்

விஷ்ணு பல குறும்படங்களில் நடித்துள்ளார். அவற்றில் ஒன்று, பவன் சாதினேனி இயக்கிய "பெவர்ஸ்", யூடியூப்பில் பிரபலமானது. *பாணம்*, *சோலோ* ஆகிய படங்களிலி ஒரு சிறிய வேடத்தில் நடித்தார். 2013 ஆம் ஆண்டில், *பிரேமா இஷ்க் காதல்* படத்தில் ஒரு முக்கிய பாத்திரத்தில் நடித்தார். தி டைம்ஸ் ஆஃப் இந்தியா என்ற பத்திரிக்கை இவரது "*செகண்ட் ஹேன்ட்*" (2013) படத்தின் மதிப்பாய்வில், "விஷ்ணு வசனம் பேசுவதில் பிரகாசிக்கிறார்" என்று எழுதியது.  
வேறு சில சிறிய வேடங்களைத் தொடர்ந்து, 2016 இல் இவர் *அப்பட்லோ ஒகடுண்டேவாடு* படத்தில் ஒரு முக்கிய பாத்திரத்தில் நடித்தார்.
# கே. சங்கரன் நாயர்

**கே. சங்கரன் நாயர்** (*K. Sankaran Nair*) இந்தியவைச் சேர்ந்த குடிமைப் பணி அதிகாரியாவார். 1919 ஆம் ஆண்டு திசம்பர் மாதம் 20 ஆம் தேதியன்று இவர் பிறந்தார். சக ஊழியர்களிடையே கர்னல் மேனன் என்று அழைக்கப்பட்டார். தூதரக அதிகாரியாகவும் ஆராய்ச்சி மற்றும் பகுப்பாய்வுப் பிரிவின் இயக்குநராகவும் இருந்தார். 1986 முதல் 1988 ஆம் ஆண்டு வரை சிங்கப்பூருக்கான இந்திய உயர் ஆணையராகப் பணியாற்றினார். மேலும் இந்திய ஏகாதிபத்திய காவல்துறையின் கடைசிவரை உயிருடன் இருந்த உறுப்பினராகவும் இருந்தார். 1971 வங்கதேச விடுதலைப் போரின் போது, 'ரா' அமைப்பின் செயல்பாடுகள் மூலம் வங்கதேசம் உருவாவதில் இவர் ஒரு முக்கியப் பங்கு வகித்ததாகக் கூறப்படுகிறது
# கே. சங்கரன் நாயர்

## இறப்பு

தனது கடைசி ஆண்டுகளைக் கழித்த பெங்களூரில் உள்ள தனது மகளின் இல்லத்தில், 2015 ஆம் ஆண்டு நவம்பர் 17 ஆம் தேதி, 95 வயதில் காலமானார். இவருக்கு ஒரு மகள் உள்ளார். இவரது மனைவி மூன்று ஆண்டுகளுக்கு முன்பே காலமானார்.
# டி. ஆர். இரமேஷ் (வழக்கறிஞர்)

**டி. ஆர். ரமேஷ்** (**T R Ramesh**) இந்திய வழக்கறிஞரும், சமூகச் செயற்பாட்டாளரும் ஆவார். இவர்
தமிழ்நாட்டு இந்துக் கோயில்கள் மீதான இந்துக்களின் பண்பாடு, ஆகமம் மற்றும் பரம்பரிய உரிமைகளை காக்கும், கோயில் வழிபாட்டாளர்கள் சங்கத்தின் மாநிலத் தலைவராக உள்ளார். இவரும் சுப்பிரமணியன் சுவாமியும் இணைந்து நடத்திய வழக்கில் சிதம்பரம் நடராசர் கோயிலில் பூஜை செய்யும் பரம்பரை உரிமையை பொது தீட்சிதர்களுக்கு நீதிமன்றத்தில் பெற்றுத் தந்தனர்.  
மேலும் இவர் சென்னை குரோம்பேட்டையில் உள்ள இலக்குமி நரசிம்மர் கோயில், பாரிமுனையில் உள்ள கந்தகோட்டம் கந்தசாமி கோயில், கொடுங்கையூர் அய்யப்பன் கோயில் போன்ற 5 கோயில்களை இந்து சமய அறநிலையத் துறை கைப்பற்றுவத்தற்கு எதிர்ப்பு தெரிவித்து நீதிமன்றம் மூலம் தடையானை பெற்றார்.
# டி. ஆர். இரமேஷ் (வழக்கறிஞர்)

## இந்து சமய அறநிலையத் துறை மீதான வழக்குகள்

இந்து சமய அறநிலையத்துறையின் அதிகாரிகள் தமிழகத்தில் 45 கோவில்களை சட்டவிரோதமாக ஆக்கிரமித்துள்ளதாக இந்தியக் கூட்டு அறக்கட்டளையின் அமைப்பாளர் டி ஆர் ரமேஷ் சென்னை உயர்நீதிமன்றத்தில் தாக்கல் செய்த பொது நல வழக்கில், தமிழக அரசின் இந்து சமய அறநிலையத் துறை அதிகாரிகள் சட்டவிரோதமாக தமிழ்நாட்டில் பல பெரிய கோவில்களை நிர்வகித்து வருவதாக நான் குற்றம் சாட்டினார். மேலும் அறநிலையத் துறையின் சட்டம் மற்றும் விதிகளை மீறி மோசடி மற்றும் வஞ்சகத்தால் மட்டுமே மதுரை மீனாட்சி கோவில், ஸ்ரீரங்கம் ரங்கநாதர் சுவாமி கோவில், திருவண்ணாமலை அருணாசலேஸ்வரர் கோயில், திருவாரூர் தியாகராஜ சுவாமி கோவில், ஸ்ரீவில்லிபுத்தூர் ஆண்டாள் கோயில், திருச்செந்தூர் சுப்பிரமணிய சுவாமி கோவில்களில், இந்து சமய அறநிலையத் துறை செயல் அதிகாரிகள் செயல்படுவதாக குற்றம் சாட்டியுள்ளார்.
# சுரேஷ் கிருஷ்ணா (நடிகர்)

**சுரேஷ் கிருஷ்ணா** ( *Suresh Krishna* ) (பிறப்பு 5 ஏப்ரல் 1973) திரைப்படங்களிலும், தொலைக்காட்சியிலும் நடித்து வரும் நடிகராவார். நாயகனுக்கு எதிரான வேடங்களிலும், குணச்சித்திர பாத்திரங்களுக்கும் பெயர் பெற்றவர். "*மஞ்சு போலொரு பெண்குட்டி*", "*கிறிஸ்டியன் பிரதர்ஸ்*", "*பழசி ராஜா*", "*குட்டி*" "*ஸ்ராங்க்*" ஆகிய படங்களில் இவரது நடிப்பு கவனிக்கப்பட்டது.
# சுரேஷ் கிருஷ்ணா (நடிகர்)

## தனிப்பட்ட வாழ்க்கை

சுரேஷ் கிருஷ்ணா 5 ஏப்ரல் 1973 இல், திருச்சூர் மாவட்டத்திலுள்ள குருவாயூர் என்ற கோவில் நகரத்தில் பாலகிருஷ்ண பணிக்கர் - பார்வதி தம்பதியருக்கு ஆறு குழந்தைகளில் இளையவராகப் பிறந்தார். இவரது தந்தை தமிழ்நாடு அரசின் நீர்ப்பாசனத் துறையில் பணிபுரிந்து வந்தார். குடும்பம் தமிழகத்திற்கு குடிபெயர்ந்தது. சுரேஷ் சென்னையில் படித்தார்.  
கொச்சியில் பேராசிரியராக பணிபுரியும் சிறீ இலட்சுமி என்பவரை திருமணம் திருமணம் செய்து கொண்டார். தற்போது இவர் தனது இரு குழந்தைகளுடன் திருப்பூணித்துறையில் வசிக்கிறார்.